འོན་ཏེ།སྤྱི་ཚོགས་ཡོངས་ནས་སྤྱི་སྐད་སྤྱོད་པ་ལ་སློབ་གྲྭ་ཆེ་མོ་ཁག་གིས་སྣེ་ཁྲིད་པ་ཙམ་གྱིས་མི་ཡོང་བར།དེ་ལ་རྒྱབ་ཁབ་ཀྱི་ཁྲིམས་དང་སྤྱི་ཚོགས་ཀྱི་སྨྱན་ལམ།ཁ་གཏད་ཀྱི་ལས་ཁུངས།ཞིབ་འཇུག་གི་འབྲས་བུ་སོགས་ཀྱིས་རྒྱབ་ཏུ་སྐྱོབ་ཏེ་མདུན་ནས་བསུ་དགོས་ལ།དེ་ལྟར་དུ་བྱས་ཚེ་ད་གཟོད་དོན་ཐོག་ཏུ་འཁྱོལ་ཐུབ་པ་ཞིག་ཡོང་།ཡིན་ནའང་འདིར་དེ་དག་བཏང་སྙོམས་སུ་བཞག་ཏེ་འུ་ཅག་མི་སྒེར་སོ་སོ་ནས་སྒྲུབ་ཐུབ་པ་ཞིག་དང་སྒྲུབ་འོས་པ་ཞིག་ལབ་འདོད་དེ།དེ་ནི་སྤྱི་སྐད་ཀྱི་རྩོམ་རིག་དར་བར་བྱེད་རྒྱུ་དེ་རེད།